2.

A B. rész (Termékspecifikus forgalmazási előírások) a következőképpen módosul: a) Az 1. rész (Az almára vonatkozó forgalmazási előírás) a következőképpen módosul: i. a VI. szakasz B. pontja helyébe a következő szöveg lép: „B. A termék megnevezése — »Alma«, amennyiben a csomagolási egység tartalma kívülről nem látható. — A fajta neve. Különböző fajtájú almákat vegyesen tartalmazó csomagolási egységek esetében a bennük található minden egyes fajta megnevezése. — A fajta neve helyett e név valamely szinonimája is feltüntethető. Valamely mutáns fajta neve, illetve kereskedelmi megnevezés (2) csak a fajtanév vagy annak szinonimája kiegészítéseként tüntethető fel. ii. A függelék helyébe e melléklet függeléke lép; b) A 2. rész (A citrusfélékre vonatkozó forgalmazási előírás) a következőképpen módosul: i. A II. szakasz (A minőségre vonatkozó rendelkezések) B. pontja (Az érettségre vonatkozó követelmények) a következőképpen módosul: — a második bekezdés második francia bekezdését („minimális összes oldhatószárazanyag-tartalom”) el kell hagyni; — a táblázat harmadik oszlopát („Minimális cukortartalom [Brix-fok]”), el kell hagyni; — a táblázat „Más mandarinfajták és hibridjeik” sorának és negyedik oszlopának („Minimális cukor-sav arány”) metszetében található cella a következő lábjegyzettel egészül ki: „a mandora és a minneola fajták esetében a minimális cukor-sav arány a 2023. január 1-jén kezdődő gazdasági év végéig 6,0:1.” ii. a VI. szakasz (A jelölésre vonatkozó rendelkezések) D. pontja (Kereskedelmi jellemzők) második francia bekezdésének második albekezdése helyébe a következő szöveg lép: „— méretkategória (vagy méretkategóriák), amelye(ke)t – nem kötelező jelleggel – a legkisebb és a legnagyobb méret vagy a darabszám követ;”; c) Az 5. rész (Az őszibarackra és a nektarinra vonatkozó forgalmazási előírás) a következőképpen módosul: i. A II. szakasz (A minőségre vonatkozó rendelkezések) C. pontjának (Osztályozás) ii. alpontjában (I. osztály) az „A következő csekély héjhibák” szövegrész, iii. alpontjában (II. osztály) pedig az „Az alábbi héjhibák” szövegrész helyébe a „A következő csekély hibák”, illetve „Az alábbi hibák” lép; ii. A III. szakaszban (A méretre vonatkozó rendelkezések) a „(méret szerinti osztályozás esetén)” szövegrészt el kell hagyni; d) A 6. rész (A körtére vonatkozó forgalmazási előírás) a következőképpen módosul: i. A VI. cím (A jelölésre vonatkozó rendelkezések) B. pontjának (A termék megnevezése) helyébe a következő szöveg lép: „B. A termék megnevezése — »Körte«, ha a csomagolási egység tartalma kívülről nem látható. — A fajta neve. Különböző fajtájú körtéket vegyesen tartalmazó csomagolási egységek esetében a bennük található minden egyes fajta megnevezése. — A fajta neve helyett e név valamely szinonimája is feltüntethető. Kereskedelmi megnevezés (3) csak a fajtanév vagy annak szinonimája kiegészítéseként tüntethető fel. ii. A nagy gyümölcsű körtefajták és a nyári körtefajták függelékben szereplő, nem teljes jegyzéke a következőképpen módosul: — a magyar változatot nem érinti; — a harmadik oszlop fejlécében a „kereskedelmi név” kifejezés helyébe a „védjegy” szó lép; e) A 9. részben (A csemegeszőlőre vonatkozó forgalmazási előírás) a függeléket el kell hagyni.